Lumea noastră are mulţi supereroi.
Dar ei au cea mai slabă superputere: invizibilitatea.
De exemplu catadores,
cei care colectează materiale reciclabile pentru a-şi câştiga existanţa.
Au apărut ca urmare a inechităţii sociale, a şomajului
şi a abundenţei deşeurilor solide
datorate ineficienţei serviciilor de salubritate.
Catadores prestează o muncă grea, onestă şi importantă
de care beneficiază întreaga populaţie. Dar meritele nu le sunt recunoscute.
Aici în Brazilia, ei colectează 90% din totalitatea deşeurilor reciclate.
Majoritatea lucrează independent, culegând gunoaie de pe stradă
şi vânzându-le la gropi de colectare la preţuri de nimic.
Pot colecta peste 300 kg în pungi, coşuri de cumpărături,
biciclete şi carroças.
Carroças sunt cărucioare făcute din lemn sau metal, pe străzi în Brazilia,
la fel ca graffiti sau arta stradală.
Aşa i-am cunoscut pe aceşti supereroi marginalizaţi.
Sunt artist graffiti şi activist,
iar arta mea ţine de social, de mediu şi de politică.
În 2007, am trecut de la ziduri la carroças,
ca nou mijloc de expunere a mesajului meu.
De data asta, dând glas catadores-ilor.
Adăugând artă şi umor cauzei a devenit mai atrăgătoare,
şi asta a atras atenţia asupra catadores şi le-a crescut respectul de sine.
Acum sunt deja faimoşi pe străzi, în mass media şi în societate.
Aşa că m-am avântat în acest univers şi nu m-am mai oprit din lucru.
Am pictat peste 200 de carroças în multe oraşe
şi am fost invitat la expoziţii şi excursii prin toată lumea.
Apoi am realizat că, prin invizibilitatea lor,
catadores nu-s doar în Brazilia.
I-am găsit în Argentina, Chile, Bolivia, Africa de Sud, Turcia
şi chiar în ţări dezvoltate precum SUA şi Japonia.
Atunci mi-am dat seama că aveam nevoie ca mai mulţi să se alăture cauzei
pentru că provocarea e mare.
Am creat o mişcare de colaborare numită Pimp My Carroça -
(Râsete) Joc de cuvinte: pimp = proxenet, paint = pictură
(Râsete) ... un eveniment sponsorizat de oameni de pretutindeni. Mulţumesc.
(Aplauze)
Pimp My Carroça e un amplu eveniment social
pentru ajutorarea catadores şi a căruţelor lor.
Catadores sunt asistaţi de asistenţi sociali şi din sănătate,
ca medici, dentişti, podiatri, coafezi, maseuri şi mulţi alţii.
Primesc tricouri de protecţie, mănuşi, pelerine de ploaie şi ochelari,
să vadă oraşul în HD, în timp ce căruţele sunt renovate de voluntari minunaţi.
Sunt dotate cu echipament de protecţie: benzi reflectoare, claxoane şi oglinzi.
Apoi sunt pictate de artişti stradali şi devin exponate
în această imensă şi uimitoare expoziţie mobilă.
Pimp My Carroça a ocupat străzile din São Paulo, Rio de Janeiro şi Curitiba.
Pentru satisfacerea cererii în alte oraşe, chiar dinafara Braziliei,
am creat Pimpx, inspirat de TEDx,
o ediţie simplificată, gen „creaţi voi", cu implicare socială a Pimp My Carroça.
Aşa că acum toată lumea poate participa.
În doi ani, peste 170 de catadores, 800 voluntari şi 200 de pictori stradali
şi peste 1000 de donatori s-au implicat în mişcarea Pimp My Carroça,
ale cărei acţiuni au folosit chiar pentru învăţarea reciclării la o şcoală locală.
Aşadar, catadores îşi lasă deoparte invizibilitatea
şi devin din ce în ce mai respectaţi şi apreciaţi.
Cu ajutorul căruţelor pictate, pot acum să înfrunte prejudecăţile,
să-şi mărească veniturile şi să interacţioneze social.
Vă provoc să începeţi să căutaţi şi să luaţi seama la căutători
şi la alţi supereroi invizibili din oraşele voastre.
Încercaţi să vedeţi lumea ca pe un tot, fără graniţe sau frontiere.
Credeţi-mă că există peste 20 de milioane de căutători în întreaga lume.
Când mai vedeţi unul,
recunoaşte-ţi-i rolul vital din societate.
Muito obrigado, vă mulţumesc.
(Aplauze)